Povratak nacionalistima - velika šteta za cijelu Bosnu,8/13/02. - 2002-08-13
Naš politički komentator Eric Witte daje analizu i najnovijeg ispitivanja javnosti pred izbore u BIH, i komentira verbalni duel izmedju
Da podjsetimo: u nalazima najnovijeg ispitivanja javnog mnijenja koje je naručio State Department, , pod nazivom Bosanski umjerenjaci tonu pred predstojeće izbore, stoji da će Srbi i Hrvati u BIH, i dijelom Muslimani, ponovno glasati za svoje nacionalne stranke, a da lideri prve medjunacionalne koalicije, Alijanse za promjenu, svojom odlukom da se praktički raspadnu, ostavljaju dovoljno prostorima nacionalistima da ponovno zauzmu veći dio vlasti. Eric Witte, iz Koalicije za madjunarodnu pravdu, kaže: WITTE: Rezultati ispitivanja su prilično uznemirujući, i rekao bih obeshrabrujući u ovom trenutku. Očigledno, Alijansa nije ispunila sva svoja obećanja, a u isto vrijeme jest ustanovila svoje mjesto u Evropi, u Sjedinjenim Državama, i u medjunarodnim financijskim ustanovama. U tom svjetlu, ako se učini povratak ka nacionalističkim političarima, to će biti izuzetno štetno za cijelu BiH, a pogotovo za Republiku Srpsku. Medjutim, moram napomenuti da su rezultati ispitivanja često netačni, odnosno da ne oslikavaju potpuno i pravo stanje svijesti, pogotovo što se u ovom ispitivanju vidi da je puno ljudi na svim stranama još uvijek neodlučno. Medjutim, kada dodje vrijeme samog glasanja, puno se više pažnje, po pravilu, obrati na vrlo konkretna, i posebno ekonomska pitanja. Vjerujem da će ljudi u BiH obratiti pažnju na ono što kandidati nude kao rješenje za izuzetno duboke finansijske probleme koji muče BiH. VOA: Na molbu da prokomentira verbalni duel izmedju reisa Mustafe ef. Cerića i urednika magazina Slobodna Bosna Senada Avdića, pogotovo u svjetlu tvrdnje gospodina Cerića da se Bosna, umjesto da bude hvaljena i priznata, stalno nastavlja kažnjavati na ovaj ili onaj način za navodnu podršku terorizmu, Eric Witte kaže: WITTE: Razgovarao sam s brojnim američkim zvaničnicima, i medju njima, u službenom Washigtnonu vlada generalno mišljenje da je BiH uložila ogroman napor nakon 11 septembra da uništi ostatke mudzahedina, i da je sve u svemu, jako kooperativna s NATO-m i Sjedinjenim Državama u iskorjenjivanju terorizma. Dakle, mislim da je netačano reći da se to Bosni nije priznalo - istina možda se to ne govori javno niti glasno, ali zasigurno znam da iza zatvorenih vrata službenog Washingtona ima jako puno zahvale prema onome što je Sarajevo uradilo. Osim toga, smatram da je to izuzetno važno za BiH, jer su vladavina zakona i broba protiv kriminala, preduvjet za ekonomsko oživljavanje. VOA: U tom kontekstu, da li biste ste se složili s efendijom Cerićem da je nemogućno imati vjeru u BH institucije, pogotovo sudski sistem, kada su oni dirigirani i diktirani od medjunarodne zajednice - pitali smo na kraju Erica Witte-ja? WITTE: Ima jako puno hiperbolisanja u takvom stavu. Poznato je da Sjedinjene Države, i Ured visokog predstavnika, a i EU, istinski žele da sudski sistem BiH bude slobodan, nezavistan, oslobodjen svakog političkog utjecaja. Slučaj alžirske grupe jest bio kontroverzan; ali kada ga uporedite sa svakodnevnim aktivnostima sudova, i njihovoj jakoj vezi s političkim tvrdolinijašima u oba entiteta, onda čini mi se, nema sumnje u to da najveću prijetnju i izazov sudskom sistemu predstavlja povezanost s domaćim grupama i stranama. Da zaključim - oni koji istinski žele prosperitetnu budućnost Bosni, podržavaju i reforme koje gura i visoki predstavnik, i koje će sudstvo učiniti konačno slobodnim od domaćih političkih utjecaja.